b'\n_START_ARTICLE_\nOpenDocument\n_START_PARAGRAPH_\nOpenDocument yra OASIS konsorciumo sukurtas dokumento formato atviras standartas._NEWLINE_OpenDocument apra\xc5\xa1o dokument\xc4\x85 XML kalba._NEWLINE_OpenDocument yra atviras standartas, tai yra, jo naudojimo neriboja licencin\xc4\x97s ar patentin\xc4\x97s kli\xc5\xabtys. Tod\xc4\x97l bet kuris programos k\xc5\xabr\xc4\x97jas gali be apribojim\xc5\xb3 naudoti j\xc4\xaf duomenims i\xc5\xa1saugoti. Tai u\xc5\xbetikrina juo kuriam\xc5\xb3 dokument\xc5\xb3 technologin\xc4\xaf neutralum\xc4\x85, tai yra, nepriklausomum\xc4\x85 nuo konkre\xc4\x8dios programos._NEWLINE_OpenDocument patvirtintas ISO, jam suteiktas numeris ISO/IEC 26300:2006. 2007 m. liepos 31 d. Lietuvos standartizacijos departamentas patvirtino tarptautin\xc4\xaf standart\xc4\x85 ISO/IEC 26300:2006 Lietuvos standartu.\n_START_SECTION_\nOpenDocument formato techniniai principai\n_START_PARAGRAPH_\nDokumento strukt\xc5\xabra apra\xc5\xa1oma XML kalba._NEWLINE_Failas \xc4\xafra\xc5\xa1omas kaip archyvas (.jar), kuriame talpinami XML duomenys bei grafiniai failai ir kiti netekstiniai duomenys._NEWLINE_OpenDocument tipo failai da\xc5\xbenai b\xc5\xabna apie 5 kartus ma\xc5\xbeesni, negu tie patys dokumentai \xc4\xafra\xc5\xa1yti, pavyzd\xc5\xbeiui, MS Office formatu \xe2\x80\x9e.doc\xe2\x80\x9c\n_START_SECTION_\nOpenDocument palaikan\xc4\x8dios programos\n_START_PARAGRAPH_\nOpenDocument format\xc4\x85 palaiko daugelis tiek laisv\xc5\xb3, tiek nuosavybini\xc5\xb3 program\xc5\xb3, kuri\xc5\xb3 tarpe yra standartiniai biuro paketai, biuro paketai veikiantys interneto technologij\xc5\xb3 pagrindu ir atskiros dokument\xc5\xb3 ruo\xc5\xa1imo programos ir elektronin\xc4\x97s lentel\xc4\x97s. Du \xc5\xbeinomiausi biuro paketai, palaikantys OpendDocument format\xc4\x85 yra OpenOffice.org ir KOffice, abu paketus sudaro laisva programin\xc4\x97 \xc4\xafranga. Taip pat yra \xc5\xbeinomi Google Docs & Spreadsheets ir StarOffice nuosavybiniai biuro paketai._NEWLINE_Kitos programos palaikan\xc4\x8dios OpenDocument: AbiWord, TextMaker, IBM Workplace, eZ publish, Knomos, Scribus, Visioo Writer, Writerly, NeoOffice ir kt.\n_START_SECTION_\nOpenDocument ir OOXML\n_START_PARAGRAPH_\nStandartai gerina konkurencijos s\xc4\x85lygas, leid\xc5\xbeia vartotojui laisviau rinktis, apsunkina \xc4\xafmoni\xc5\xb3 pastangas monopolizuoti rink\xc4\x85, tod\xc4\x97l jie gali pakenkti rinkoje dominuojan\xc4\x8dioms \xc4\xafmon\xc4\x97ms. Standartui OpenDocument korporacija \xe2\x80\x9eMicrosoft\xe2\x80\x9c bando prie\xc5\xa1pastatyti format\xc4\x85 OOXML.'